อสังหาฯแห่เปิดโครงการตรึม
ชาญอิสสระหวนลุยหนักรอบ5ปี&#8216;วิไลลักษณ์&#8217;ผุดมิกซ์ยูสเขาใหญ่
19 ต.ค. 2555

ชาญอิสสระหวนลุยหนักรอบ5ปี‘วิไลลักษณ์’ผุดมิกซ์ยูสเขาใหญ่
อสังหาริมทรัพย์คึก ชาญอิสสระหวนบุกรอบ 5 ปี ผุด 2 โครงการ ชี้ปีหน้าเปิด 4 แห่ง ขณะที่กลุ่มวิไลลักษณ์ ลุยเขาใหญ่แบบมิกซ์ยูส ปีหน้าลุยคอนโด กทม.
นายสงกรานต์ อิสสระ กรรมการผู้จัดการ บริษัท ชาญอิสสระ ดีเวล็อปเมนท์ เปิดเผยว่า ในช่วงโค้งท้ายของปีนี้บริษัทมั่นใจภาพรวมตลาดอสังหาริมทรัพย์ จึงเปิดตัว 2 โครงการใหม่ และมีแผนลงทุนต่อเนื่อง ถือเป็นการกลับมารุกหนักในรอบ 45 ปี หลังทยอยปิดการขายโครงการเดิมที่มีอยู่
สำหรับโครงการแรก ศรีตะวัน อ.ปากช่อง จ.นครราชสีมา พื้นที่ 28 ไร่ เป็นบ้านเดี่ยว 50 หลัง 100 ตารางวา ราคา 10-17 ล้านบาท มูลค่าโครงการประมาณ 700 ล้านบาท เปิดตัววันที่ 7 พ.ย.นี้ ขณะโครงการที่ 2 เป็นคอนโดมิเนียมแบรนด์ใหม่ ใกล้แนวรถไฟฟ้า 700-800 ยูนิต ราคา 2 ล้านบาท มูลค่าโครงการรวม 2,500 ล้านบาท คาดว่าจะลงทุนเองทั้งหมด ส่วนโครงการทิวทะเล ซึ่งร่วมทุนกับบริษัท ไอ.ซี.ซี.อินเตอร์เนชั่นแนล ในเครือสหพัฒน์ เตรียมจะเปิดเฟส 2 หลังเฟสแรกขายดี โดยเฟส 2 เป็นอาคารสูง 4 ชั้น 2 อาคาร ราคาเริ่มต้น 2.4 ล้านบาทมูลค่ารวม 2,000 ล้านบาท ส่วนทิวทะเล เฟสแรก ซึ่งเป็นคอนโด รวม 5 อาคาร มียอดขายแล้ว 80% โดยคาดว่าจะสามารถปิดการขายทั้งโครงการได้ในกลางปีหน้า
นายสงกรานต์ กล่าวว่า แผนปี 2556 จะเปิดตัวโครงการใหม่อีก 34 แห่ง รวมมูลค่าประมาณ 4,000-5,000 ล้านบาท คาดว่าจะมีคอนโด มิเนียมระดับกลางบนย่านพระราม 9 โรงแรมในภูเก็ต และบ้านพักตากอากาศโครงการ 2 ในเขาใหญ่ 
นายวัฒน์ชัย วิไลลักษณ์ กรรมการบริหาร บริษัท วิไลลักษณ์ ดีเวลลอปเมนท์ กล่าวว่า ภายหลังประสบความสำเร็จด้านยอดขายโครงการภูผาธารา ระยอง ล่าสุดบริษัทได้เปิดตัวโครงการ “ภูผาธารา เขาใหญ่” เนื่องจากเป็นแหล่งท่องเที่ยวอันดับต้นๆ ซึ่งมีแนวโน้มการเติบโตของธุรกิจท่องเที่ยวและธุรกิจอสังหาริมทรัพย์เพิ่มต่อเนื่อง โดยซื้อที่จากผู้ถือหุ้นจำนวน 70 ไร่ พัฒนาแบบมิกซ์ยูส
ทั้งนี้ ประกอบด้วยวิลลาจำนวน 90 ยูนิต ราคาเริ่มต้นประมาณ 8 ล้านบาท ปัจจุบันมียอดจองแล้ว 20% คอนโดมีเนียมสูง 4 ชั้น จำนวน 2 อาคาร รวม 63 ห้อง ราคาเริ่มต้นตารางวาละ 5.9 หมื่นบาท หรือ 3.54 ล้านบาท โดยในวันที่ 1821 ต.ค.นี้ ออกบูธที่สยามพารากอน คาดยอดขายได้กว่า 40% ของโครงการ นอกจากนี้ในโครงการยังมีโรงแรมระดับ 5 ดาว ภายใต้เชน Dusit D2 รวมมูลค่าโครงการเกือบ 2,000 ล้านบาท
ด้านแผนปีหน้าจะเข้ามาลงทุนในกรุงเทพฯ โดยจะเน้นที่โครงการคอนโดมิเนียม เนื่องจากเป็นรูปแบบการพัฒนาที่ถนัดและมีที่ดินสะสมอยู่แล้ว ส่วนรายได้ปีนี้แค่หลักร้อยล้านบาท เนื่องจากโครงการส่วนใหญ่ยอดไปแล้ว และมีรายได้จากค่าเช่าอาคารซอฟต์แวร์ ปาร์ค ส่วนรายได้จากโรงแรมจะเข้ามาปีหน้าซึ่งเป็นโครงผสมผสานระหว่างวิลล่าจำนวน 27 ยูนิต ปัจจุบันเหลือขาย 7 ยูนิต และคอนโดมิเนียมกว่า 190 ยูนิต เหลือขาย 10% และในเดือนธันวาคมนี้ จะ เปิดตัวโรงแรม Rayong Marriott Resort &amp; Spa ในพื้นที่ติดกันจำนวนห้องพัก 205 ห้อง ราคาห้องช่วงไฮซีชัน ประมาณ 4,000 บาท ต่อคืน